钦定古今图书集成/历象汇编/历法典/第099卷 > 《春明梦馀录》 > 刻漏说
## 钦定古今图书集成/历象汇编/历法典/第099卷 > 《春明梦馀录》 > 刻漏说

自古刻漏，必曰“壶大几何，受水几何？”又有水重水轻
之别。渴乌之嘴，吐水如发，惟恐不细。向制此器，以备
火候之用，出水入水，为制不同。大抵一尘入水，渴乌
旋塞，未尝有三日不间断者。中夜以思，忽得其说。但
使渴乌之水，大如中针，则小小尘垢，随水而下，不复
可塞，不过倍受水之壶而已。制器一成，不复间断，深
思其故，始得其说，因著之以传好事者。